钦定古今图书集成/明伦汇编/氏族典/第225卷 > 《唐书》 > 《宰相世系表》
## 钦定古今图书集成/明伦汇编/氏族典/第225卷 > 《唐书》 > 《宰相世系表》

杨氏出自姬姓，周宣王子尚父封为杨侯。一云：晋武
公子伯侨生文，文生突，羊舌大夫也。又云：晋之公族，
食邑于羊舌，凡三县：一曰铜鞮，二曰杨氏，三曰平阳。
突生职，职五子：赤、肸、鲋、虎、季夙。赤字伯华，为铜鞮大
夫。生子容。肸字叔向，亦曰叔誉。鲋字叔鱼，虎字叔罴，
号羊舌四族。叔向，晋太傅，食采杨氏，其地平阳杨氏县是也。叔向生伯石，字食我，以邑为氏，号曰杨石。党
于栾盈，盈得罪于晋，并灭羊舌氏。叔向子孙逃于华
山仙谷，遂居华阴。有杨章者，生苞、朗、款。苞为韩襄王
将，守修武，子孙因居河内。朗为秦将，封临晋君，子孙
因居冯翊。款为秦上卿，生硕，字太初，从沛公征伐，为
太史。八子：鷃、奋、甝、儵、熊、喜、鹯、魋。喜字幼罗，汉赤泉严
侯。生敷，字伯宗，赤泉定侯。生引，字毋害。引生敞，字君
平，丞相、安平敬侯。二子：忠、恽。忠，安平顷侯。生谭，属国、
安平侯。二子：宝、并。宝字稚渊。二子：震、衡。震字伯起，太
尉。五子：牧里、秉、让、奉。牧字孟信，荆州刺史、富波侯。二
子：统、馥。十世孙孕、孕，六世孙渠。渠生铉，燕北平郡守。
生元寿，后魏武川镇司马。生惠嘏。

观王房本出渠孙兴，后魏新平郡守。生国，国孙绍，后
周特赐姓《屋吕》引氏，隋初复旧，后以士雄封观王，号
观王房。

孕五世孙赞，隋辅国将军、河东公。生初，左光禄大夫、
华山郡公。初，裔孙播，世居扶风。

太尉震子奉，字季叔，后汉城门校尉、中书侍郎。八世
孙结仕慕容氏，中山相。二子珍继。至顺徙居河中；永
乐，岐徙居原武。

越公房本出中山相结次子继生晖，洛州刺史，谥曰
简。生河间太守恩，恩生越恭公钧，号“越公房。”

杨氏宰相十一人：“恭仁、执柔、师道炎、国忠、再思、绾、收涉、弘武、嗣复。”